Okresná prokuratúra Bratislava III 
Vajnorská 47, 832 77 Bratislava 3

Sp. zn. : 1 Pv 270/13/1103	Bratislava III, 26.8.2015
EEČ : 2-10-220-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava III zo dňa 23.5.2014, spisová značka 1 Pv 270/13/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 26.08.2009 v čase približne o 16.05 hod., v meste Senec viedla osobné motorové vozidlo továrenskej značky Škoda Fabia, ev.č.: XXXXX, po Bratislavskej ulici v smere na mesto Bratislava, pričom na svetelnej križovatke nedala prednosť chodkyni XXXXX, prechádzajúcej cez vozovku po prechode pre chodcov, následkom čoho došlo k zrážke osobného motorového vozidla a chodkyne, pričom pri dopravnej nehode poškodená XXXXX utrpela otras mozgu, zlomeninu horného konca ľavej ramennej kosti bez posunu úlomkov, pomliaždenie a odreninu ľavého lakťa, zápästia, kolena a členka, pomliaždenie tváre v okolí ľavého jarmového oblúka a očnice, pomliaždenie pravého bedra a stehna, vyžadujúce si dobu liečenia v trvaní 5 týždňov,

Uznesením prokurátora Okresnej prokuratúry Bratislava III zo dňa 23.5.2014, spisová značka 1 Pv 270/13/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Bratislava III, spisovej značky 1Pv 270/13/1103-20 zo dňa 23.05.2014 bolo podľa § 216 odsek 1 Trestného poriadku podmienečne zastavené trestné stíhanie proti obvinenej XXXXX pre prečin ublíženia na zdraví podľa § 158 Trestného zákona, prakticky na tom skutkovom základe, ako je uvedené vo výrokovej  časti tohto rozhodnutia.

	Súčasne bola menovanej obvinenej, v zmysle ustanovenia § 216 odsek 2 Trestného poriadku, určená skúšobná doba podmienečného zastavenia trestného stíhania v trvaní 12 (dvanásť) mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, t.j. dňom 02.06.2014 a uplynula dňom 02.06.2015.

	Po uplynutí skúšobnej doby podmienečného zastavenia trestného stíhania boli na obvinenú XXXXX vyžiadané správy z Okresného dopravného inšpektorátu XXXXX, Oddelenia výkonu služby a dopravných nehôd; Okresného riaditeľstva Policajného zboru XXXXX, Odboru kriminálnej polície; Obvodného oddelenia Policajného zboru XXXXX a Mestského úradu XXXXX. Zároveň bol aktualizovaný odpis registra trestov, výpis Ústrednej evidencie priestupkov Ministerstva vnútra Slovenskej republiky a výpis evidenčnej karty vodiča, menovanej obvinenej. Taktiež bolo vykonané šetrenie za účelom zistenia povesti obvinenej v mieste bydliska a v miestach, kde sa obvinená zdržiavala, boli vykonané lustrácie v informačnom systéme DVS (tzn. Denník vyšetrovacích spisov, elektronický protokol vyšetrovacích spisov útvarov vykonávajúcich vyšetrovanie a skrátené vyšetrovanie v rámci Slovenskej republiky).

	Preskúmaním uvedeného spisového materiálu vrátane výsledkov vykonaných lustrácii na osobu obvinenej bolo zistené, že obvinená XXXXX v skúšobnej dobe podmienečne zastaveného trestného stíhania, teda v období od 02.06.2014 do 02.06.2015 viedla riadny život, okrem predmetnej trestnej veci podmienečne zastavenej, nemá evidovaný žiaden záznam, iného trestného činu ani priestupku sa nedopustila, jej povesť z miesta bydliska je bez závad, od udelenia vodičského oprávnenia sa nedopustila žiadneho priestupku v cestnej premávke.

Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Právoplatnosťou tohto rozhodnutia nastávajú v zmysle § 217 odsek 4 Trestného poriadku účinky zastavenia trestného stíhania podľa § 9 odsek 1 písmeno e) Trestného poriadku.

	Podľa § 9 odsek 1 písmeno e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hatala
prokurátor